
APSPRIEDES NOTEIKUMI
iepirkumam “Ēdināšanas pakalpojumu sniegšana VRS RIP AĀIC “Mucenieki” (4 gadus)”
(identifikācijas Nr. VRS 2026/27-01-GP-PMIF)
[bookmark: _Hlk222387664]Valsts robežsardze (turpmāk – VRS) rīko apspriedi par plānotā iepirkuma “Ēdināšanas pakalpojumu sniegšana VRS RIP AĀIC “Mucenieki” (4 gadus)” (identifikācijas numurs VRS 2026/27-01-GP-PMIF) nolikumā iekļaujamajām prasībām saskaņā ar Publisko iepirkumu likuma 18. panta otro daļu.
1. Apspriedes mērķis: nodrošināt ieinteresēto izpildītāju iespējas iepazīties ar plānotā iepirkuma pamatnosacījumiem un saņemt ieinteresēto izpildītāju priekšlikumus iepirkuma dokumentācijas pilnveidei.
2. Iepirkuma procedūras veids: 
Publisko iepirkumu likuma 2. pielikuma 7. punktā minēto pakalpojumu iepirkums.
3. Iepirkuma priekšmets: 
3.1. Aizturēto personu ēdināšanas pakalpojuma sniegšana Valsts robežsardzes Rīgas pārvaldes Aizturēto ārzemnieku izmitināšanas centrā „Mucenieki” (adrese: ,,Jaunceltnes 2–2a”, Mucenieki, Ropažu novads). Līguma izpildes laikā IZPILDĪTĀJS pēc PASŪTĪTĀJA pieprasījuma nodrošina ēdināšanas pakalpojumu arī citās Valsts robežsardzes Rīgas pārvaldes aizturēto ārzemnieku izmitināšanas vietās, kas var tikt izveidotas Līguma darbības laikā un kuru atrašanās vietas Līguma noslēgšanas brīdī nav noteiktas, ja tajās rodas nepieciešamība nodrošināt izmitināto personu ēdināšanu.
3.2. CPV kods: 55520000-1 (Sabiedriskās ēdināšanas pakalpojumi).
4. Pasūtītāja kontaktpersona:
Inese Visocka, tālrunis + 371 67913547, e-pasta adrese: inese.visocka@rs.gov.lv.
5. Apspriedes norise:
5.1. Apspriede tiek organizēta, nodrošinot ieinteresēto izpildītāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei;
5.2. Iepirkuma komisija Paziņojumu par organizēto apspriedi publicē Iepirkumu uzraudzības biroja Publikāciju vadības sistēmā;
5.3. Apspriedes norises laiks: Datums, līdz kuram sniedzami ieinteresēto izpildītāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas Paziņojumā par apspriedi;
6. Ieinteresēto izpildītāju priekšlikumu iesniegšanas kārtība:
6.1. Apspriede paredzēta rakstiskā formā – ieinteresētajam izpildītājam priekšlikumus par plānoto iepirkumu sūtīt līdz 2026. gada 14. septembra plkst.10:00 uz elektroniskā pasta adresi: inese.visocka@rs.gov.lv;
6.2. Ieinteresētā izpildītāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai;
6.3. [bookmark: _GoBack]Izpildītājiem, nosūtot apspriedei informāciju, jāizvērtē, vai tā ir uzskatāma par komercnoslēpumu vai konfidenciālu informāciju, ko attiecīgi ir jānorāda.
7. Priekšlikumu izskatīšanas kārtība:
7.1. Iepirkuma komisija pēc apspriedes izskata ieinteresēto izpildītāju noteikumu 6. punktā noteiktā termiņa sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā. Apspriedē saņemtā informācija, to starp atbildes uz jautājumiem, tiks dokumentēta, sagatavojot apspriedes ziņojumu;
7.2. Iepirkuma komisija ieinteresētajam izpildītājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
8. Papildus informācija:
Izpildītāja un tā pārstāvju sniegtā informācija apspriedes prezentācijā un apspriedes laikā ir uzskatāma par plānotu un provizorisku, un tā var mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un izpildītājam.
9. Apspriedei publicējamā informācija:
9.1. 1. pielikums - Pretendentiem izvirzāmās kvalifikācijas prasības;
9.2. 2. pielikums - Tehniskās specifikācijas (visās astoņās iepirkuma daļās) projekts;
9.3. 3. pielikums - Komentāru ierosinājumu veidlapa.

VRS jau iepriekš izsaka pateicību ieinteresētajiem izpildītājiem par iesaisti un priekšlikumu sniegšanu!
